Han ble født inn i en velstående og innflytelsesrik familie i Elbasan som sønn av den politiske lederen og landeieren Aqif Pasha Biçakçiu. Familien stod sentralt i den albanske uavhengighetsbevegelsen forut for selvstendigheten fra tyrkerne i 1912. Etter skolegang i Elbasan var Ibrahim Biçakçiu elev ved kostskolen Theresianum og en handelsskole i Wien, hvorfra han ble uteksaminert med en jordbruksutdannelse.